LAOAG CITY - Naglikudan ni OIC Provincial Prosecutor Rommel Calupig nga immawat ti dua gaasut a ribo a pisos kalpasan ti temporaryo a pannakawaya-waya ti dua a drug personality.
Kuna ni atty. Calupig a nawayawayaan dagiti agkasinsin a da Rustom Sacoco ken Roly Sacoco, agpada a residente ti Brgy. 16, San Nicolas Ilocos Norte, kalpasan a saan a nainquest ti kaso da.
Inkalintegan ni Calupig a ti pannakawayawaya dagiti suspek ket saanna a kayat a sawen nga awanen ti maipila a kaso kontra kadakuada ngem ketdi maikan da ti gundaway nga agpila ti counter affidavit da.
Immun-una ngem iti daytoy, nasakit ti nakem dagiti opisyal ken pulis a nakatiliw kadagiti agkasinsin a Sacoco gapu iti pannakawayawaya da nupay natibker dagiti ebidensiya kontra kadakuada kalpasan a naalaan da ti illegal a droga.
ilo_Latn ilo_Latn ilo_Latn ilo_Latn